open-index/open-wikipedia-markdown huggingface dataset:
Dean Ford

**Dean Ford** (, fødd som **Thomas McAleese**) var ein skotsk songar og låtskrivar, mest kjend som solovokalist og frontmann i beatgruppa Marmalade frå 1966 til 1974. Ford var med å skrive hittar for bandet som «Reflections of My Life», som har selt meir enn to millionar eksemplar verda over.

Tidleg i 1960-åra song han i Dean Ford and the Gaylords, før han etter tre år vart songar i Marmalade. Ford starta ein solokarriere etter Marmalade og gav ut debutalbumet sitt i 1975, produsert av Alan Parsons. Samarbeidet hans med Parsons strekte seg til at han vart gjestevokalist på *[[Pyramid av Alan Parsons Project|Pyramid]]* av The Alan Parsons Project i 1978. 

Ford flytta til USA i slutten av 1970-åra, der han sleit med alkoholisme, før han vart edru i 1986.

I 2003 vart han med i ei ny utgåve av The Sensational Alex Harvey Band. Ford gav ut det andre soloalbumet sitt, *Feel My Heartbeat*, i2017. Han gav ut albumet *My Scottish Heart* to månader før han døydde. Han døydde av sjukdom knytt til Parkinsons sjukdom. 

## Diskografi
* *Dean Ford*
* «Radio Heart» / «Let It Rain»
* *Feel My Heartbeat*
* *My Scottish Heart*

## Kjende songar

## Kjelder

**Denne artikkelen bygger på «[[:en:Dean Ford|Dean Ford]]» frå ,  den 29. mars 2020.* 
*** oppgav desse kjeldene:*
Meterstokk

**Meterstokk** eller **tommestokk** er ein rett stokk av ei viss lengd som blir brukt for å måla avstand, særleg i samband med bygg- og anleggsarbeid. Ein meterstokk er som regel ein meter lang og delt inn i metriske einingar. Ein tommestokk kan vera ein eller to meter lang og vera inndelt i tommar og eventuelt også centimeter. Andre variantar er *yardstick*, ein målestokk  på ein yard (0,9144 meter). 

Meterstokkar er ofte laga av tre eller plast. Dei kan vera delte opp i kortare bitar og festa med metall- eller plastikkledd slik at ein kan folda dei saman. 

## Sjå òg
* Linjal
* Vinkelhake
* Vaterpass
* Måleband
* Verktøy

## Galleri

Man with a meter stick.jpg|Mann med meterstokk delt inn i 1000 mm og merka med 100 cm.
Metre pliant 500px.png|Samanleggbar mMterstokk som kan strekkast til 2 meter.
Starr-101103-9506-Senecio madagascariensis-large plant with meter stick-Polipoli-Maui (25030207066).jpg|Meterstokk brukt for å visa storleiken til ein plante
Chapters in the prehistory of Eastern Arizona (1964) (20402122568).jpg|Meterstokk brukt for å visa dimensjonane til ein vegg.


## Kjelder

**Delar av denne artikkelen bygger på «[[:en:Meterstokk|Meterstokk]]» frå ,  den 29. mars 2020.*
NM i skiskyting 2013

**Noregsmeisterskapen i skiskyting 2013**, den 55. i rekka, vart avvikla på Dombås i Dovre kommune i Oppland frå onsdag 20.  til sundag 24. mars 2013.

## Menn
### 10 km





### 12,5 km jaktstart





### 20 km





### 4 x 7,5 km stafett





## Kvinner
### 7,5 km





### 10 km jaktstart





### 15 km





### 3 x 6 km stafett





## Kjelder
*Norges Skiskytterforbund
*Norges Skiskytterforbund
*Norges Skiskytterforbund
7-karri

**7-karri** er eit måltid frå indisk-avleidde mattradisjonar i Guyana og på Mauritius. Det består av kokt ris og sju ulike karrirettar som blir serverte på eit stort blad.
Måltidet blir gjerne servert i samband med religiøse feiringar og seremoniar, bryllaup og andre spesielle høve.

På Mauritius blir måltidet kalla *sept cari*. Det finst ulike versjonar som er avleidde frå nordindiske og sørindiske tradisjonar. Måltidet blir servert på bananblad, noko det også er tradisjon for i Sør-India. Eit måltid kan omfatta karriar med aubergine (*dal Brinzel*), brekkbønner (*haricots masala*), gul bønnekarri med potet (*cari gros pois*), jackfrukt (*cari zak*), chayote (*chouchou*), graskar (*Ziromon Toufer*), kokebanan (*cari bananes*), spinatvekstar (*fueilles de songe*, *kutchou*) og tomatkarri med soya (*rougaille soya*) og serverast med flate brød (*ti-puri*), papadam (*applon*) og/eller ris og med mauritisk pikkels (*zasar*, mangopikkels).

I guyansk tradisjon kallar ein måltidet *7-curry* eller *seven curry* og serverer det på vassliljeblad. Typiske rettar i måltidet er karri av graskar, spinat (*bagee*), *katahar/breadnut/chatagine* (*Artocarpus camansi*), potet, kikert (*channa*), aubergine (*balange*), *edoe* (*[[Colocasia antiquorum]]*) og dahl. Ein kan også nytta mangopikkels og achar.

«Seven Curry» er også namnet på ein chutney-song av AW Lyrical frå 2020.

## Kjelder
Nyklering

Ein **nyklering** eller **nøklering** er ein ring til å feste nyklar og andre småting på.

Ringen er vanlegvis laga av metall eller plast, med to lykkjer. Båe endane av lykkja kan opnast slik at ein nykel kan trædast på og glide langs med spiralen til han er festa på ringen. I tillegg til nyklar, kan nykleringar ha brikker eller andre kjenneteikn på slik at dei lettare kan skiljast frå andre ringar.

## Sjå òg
* Nykleband

## Kjelder
* 
*
Frederator Studios

**Frederator Studios** er eit amerikansk animasjonsstudio som lagar program for fjernsyn. Det er eit underselskap av Frederator Networks, Inc. og vart grunnlagt av Fred Seibert i 1997. Studioet gav ut sin første serie i 1998 og fokuserer hovudsakleg på kunstnarar som skriv eigne kortfilmar, seriar og langfilmar. Slagordet deira er «Original Cartoons since 1998» (*Originale teiknefilmar sidan 1998*). Studioet har avdelingar i New York City og Burbank i California.

Den 26. oktober 2016 danna Frederator Networks, Inc. ei samanslutning med det kanadiske animasjonsstudioet Rainmaker Entertainment og Ezrin Hirsh, Inc. under namnet Wow Unlimited Media.

## Kjelder

**Denne artikkelen bygger på «[[:en:Frederator Studios|Frederator Studios]]» frå ,  den 29. mars 2020.* 
*** oppgav desse kjeldene:* 


## Bakgrunnsstoff
*
HBO Max

**HBO Max** er ei amerikansk strøymeteneste frå WarnerMedia Entertainment, ei underavdeling av AT&T-selskapet WarnerMedia.

HBO Max byggjer på HBO premium tenesta til WarnerMedia og vil inkludere alle programma frå selskapet, i tillegg til originale program og innhald frå tredjepartar.

## Bakgrunnsstoff

*
SpongeBob SquarePants

***SpongeBob SquarePants*** (norsk tittel *Svampebob Firkant*) er ein amerikansk animert komiserie skapt av Stephen Hillenburg for Nickelodeon. Serien handlar om tittelfiguren SpongeBob og dei akvatiske venene hans i den fiktive undervassbyen Bikini Bottom. 

Serien har gått sidan 1999 og er blant dei lengst sende fjernsynsprogramma i USA. Han er blant dei best mottekne seriane som har vore send på Nickelodeon og har per 2017 generert 13 milliardar US-dollar i salsinntekter for kanalen.

## Kjelder

**Denne artikkelen bygger på «[[:en:SpongeBob SquarePants|SpongeBob SquarePants]]» frå ,  den 29. mars 2020.* 
*** oppgav desse kjeldene:* 


## Bakgrunnsstoff
*
Karakterar i Adventure Time

Den amerikanske animerte TV-serien *[[Adventure Time]]* har ei rollebesetning av fiktive karakterar skapt av Pendleton Ward. Serien dreier seg om eventyra til protagonistane Finn (gjeve stemme av Jeremy Shada), ein gut i tenåra, og bestevenen hans Jake (gjeve stemme av John DiMaggio), ein hund med magiske krefter til å endre form og storleik av eigen vilje. Finn og Jake bur i det postapokalyptiske landet Ooo og reiser gjennom landet medan dei er på eventyr. På ferdene samhandlar dei med dei andre hovudkarakterane i serien: Princess Bubblegum (Hynden Walch), Ice King (Tom Kenny) og Marceline the Vampire Queen (Olivia Olson).

## Hovudroller

### Finn the Human
;Gjeve stemme av
*Jeremy Shada (*TV-serie*)
*Zack Shada (*opphavleg pilotepisode*)
Finn er ein gut som likar ingenting meir enn å dra på eventyr og redde dagen. Han har på seg ei kvit lue som dekkjer til det lange blonde håret hans. Då han var eit spedbarn, vart han forlaten og deretter adoptert av foreldra til Jake, Joshua og Margaret, som forklart i episoden «Memories of Boom Boom Mountain». Han ser på seg sjølv som ein helt, og har ein hug til å dra på eventyr og har svore på å hjelpe kven som helst i naud, men når han er så full av energi som han er, har han problem i stoder som krev at han gjer andre oppgåver enn å slåst.

### Jake the Dog
;Gjeve stemme av John DiMaggio

Jake er bestevenen og adoptivbroren til Finn. Han er ei 28 år-gamal-i-«magiske hundeår» formskiftande bulldogg. I episoden «Joshua & Margaret Investigations» blir det avslørt at når Joshua og Margaret, foreldra til Finn og Jake, var på ei etterforsking, vart Joshua biten av ein forskiftande utanomjording. Joshua, som er vorten forgifta av skapningen, føder deretter Jake frå hovudet sitt. Dei magiske kreftene til Jake, lèt han strekke og krympe kva kroppsdel som helst til kva form og storleik som helst, frå å bli gigantisk til å gjere seg knøttliten. Kreftene hans hjelper Finn monaleg i kamp og til transport, men er også nokre gonger berre brukt som gemyttlege uttrykksformer.

### Princess Bubblegum
### Ice King
### Marceline the Vampire Queen

## Biroller
### BMO
### Lumpy Space Princess
### Flame Princess
### Lady Rainicorn
### Martin
### Betty Grof

## Antagonistar
### King of Ooo
### Hunson Abadeer
### Earl of Lemongrab
### Patience St. Pim
### Fern
### Uncle Gumbald
### GOLB
### The Lich

## Sjå òg
* Adventure Time

## Kjelder

**Denne artikkelen bygger på «[[:en:List of Adventure Time characters|List of Adventure Time characters]]» frå ,  den 29. mars 2020.* 
*** oppgav desse kjeldene:*
Adolf Dahl

**Adolf Kristian Dahl** () var ein norsk gardbrukar og politikar frå Idd i Østfold. Stortingsperioden 1919-21 representerte han einmannskrinsen Idd og Marker, vald for partiet Høgre.

Far til Dahl var oberst og gardbrukar. Sjølv gjekk han Sem Landbruksskole og Ås Landbruksskole før han i 1897 overtok farsgarden Vevlen i Idd herad, ein gard han dreiv til 1943. Jamsides var han 1909-18 tømmermerkar for Saugbrugsforeningen.

Frå 1902 var Dahl ein sentral mann i styringa av Idd, heradsstyremedlem i fleire tiår. Han var såleis ordførar i 1925-31, varaordførar 1922-25 og mange år i formannskapet elles. I tillegg hadde han ulike andre kommunale verv. Åra 1919-21 var Dahl stortingsmann for Idd og Marker, med i tinggruppa til Høgre. Elles var han med i den norsk-svenske mellomrikskomiteen og formann i komiteen som utgreidde spørsmålet om medisinsk fakultet i Bergen.

Dahl var aktiv idrettsmann i ungdomen, langrennsløpar som deltok i Holmenkollen. Sidan var han ein driven jeger og fritidsfiskar, fungerte fleire år som dommar på jaktprøver for fuglehundar.

## Kjelder
*Stortingsbiografi
Subatomær partikkel

Ein **subatomær partikkel** er ein partikkel som er mindre enn eit atom; det kan dreie seg om ein elementærpartikkel eller ein samansett partikkel. Partikkelfysikk og kjernefysikk tek føre seg studiet av slike partiklar.

Desse partiklane omfattar mellom anna elektron, foton, proton og nøytron. Proton og nøytron er samansette partiklar som består av kvarkar.

## Kjelder

**Denne artikkelen bygger på «[[:nb:Subatomær partikkel|Subatomær partikkel]]» frå ,  den 30. mars 2020.*
California Institute of the Arts

** California Institute of the Arts (CalArts)** er eit privat, ikkje-kommersielt universitet i Valencia i delstaten California i USA. Det blei oppretta i 1961. 

Ved universitetet var det 1&nbsp;523 studentar og 262 vitskapleg tilsette i 2019. Universitetet har studiar opp til doktorgradsnivå.

CalArts blei skipa i 1961 gjennom ei samanslåing av Chouinard Art Institute (grunnlagd 1921) og Los Angeles Conservatory of Music (grunnlagd 1883). Begge institusjonane var i pengetrøbbel og grunnleggjaren av førstnemnde, Nelbert Chouinard, var dødssjuk. Walt Disney hadde samarbeidd mykje med Chouinard-institusjonen, og bidrog no til å gjennomføra samanslåinga. Prosessen fortsette etter at han døydde i 1966. Andre bidragsytarar var broren hans Roy O. Disney, Lulu Von Hagen og Thornton Ladd (Ladd & Kelsey, Architects), frå Los Angeles Conservatory of Music. I 1970 kunne den nye utdanningsinstitusjonen ta imot studentar i kunst, design, film, musikk, drama og dans.

## Kjelder

**Denne artikkelen bygger på «[[:nb:California Institute of the Arts|California Institute of the Arts]]» frå  og «[[:en:California Institute of the Arts|California Institute of the Arts]]» frå ,  den 30. mars 2020.*  
 

## Bakgrunnsstoff
*
Jackfrukt

**Jackfrukt** (*Artocarpus heterophyllus*) er eit frukttre i morbærfamilien som stammar frå Sør-Asia og Søraust-Asia. Treet er tilpassa til tropisk lågland. Frukta er den største frukta frå eit tre i verda. Ei jackfrukt er sjeldan mindre enn 25 cm i diameter. Sjølv eit relativt spinkelt tre med berre 10 cm i diameter kan bera store frukter. Frukta kan vega opp mot 36 kg, og bli opp mot 90 cm lang og ha ein diameter på 50 cm. Dei søte, gule kappene rundt frøa er 3-5 mm tjukke, og har ein smak som kan samanliknast med ananas, sjølv om smaken er mildare og mindre saftig.

## Kjelder

**Denne artikkelen bygger på «[[:nb:Jackfrukt|Jackfrukt]]» frå ,  den 30. mars 2020.*
Chayote

**Chayote** (*Sechium edule*) er ein plante i graskarfamilien. Han stammar frå Mesoamerika, nærare bestemt sørlege Mexico. Frukta er ein viktig ingrediens i mesoamerikansk matlaging. Ein kan eta chayote både rå og kokt, men han blir som regel kokt. Den tropiske grønsaken er i dag spreidd til mange andre delar av verda. Dei viktigste vekstområda er Veracruz og Costa Rica. Den veracruzanske byen Orizaba kallar seg «chayotens hovudstad».

Ordet chayote kjem frå nahuatl *chayohtli*.

## Kjelder

**Denne artikkelen bygger på «[[:nb:Chayote|Chayote]]» frå ,  den 30. mars 2020.*
Pikkels

**Pikkels** (engelsk *pickles*) er ei mattilreiing av bitar av frukt eller grønsaker lagt ned i krydra eddiklake eller saltlake. Pikkelsagurk er særs vanleg i Noreg og Nord-Amerika, medan britisk pikkels kan vera søtare og meir chutneyaktig. Sørasiatisk pikkels kan også vera laga med matolje og mange ulike krydder. Ein oppbevarar ofte pikkels på glas. Ulike typar pikkels blir gjerne servert saman med ulike rettar som karri, pølse i brød eller fish and chips.

## Galleri

Haitian Pikliz.jpg|Haitisk *pikliz*
Polish cucumbers malosolne.jpg|Polsk pikkelsagurk
Ogolnopolski Festiwal Dobrego Smaku 2018 (Poznan) (17).jpg|Polsk blanda pikkels
Mango Pickle Home Made Style.JPG|Mangopikkels (*achar*)
Pickled lotus root.jpg|Lotusrotpikkels
Lemon Pickle in Oil.JPG|Sitronpikkels
Umeboshi (26224088658).jpg|Japansk umeboshi
Dampalit3jf.JPG|Pikkels av *[[Sesuvium portulacastrum]]*, ein vassplante

## Kjelder

## Bakgrunnsstoff
Monica Vik Hansen

**Monica Vik Hansen** () er ein norsk tidlegare handballspelar som vann sølv med det norske landslaget både i EM 1996 og VM 1997.

Hansen var kantspelar på Larvik HK frå då klubben vart stifta i 1990 til 1998. Ho fekk sin landslagsdebut i oktober 1996 og kom med i troppa til Handball-EM 1996 i Danmark. Noregs mannskap tok seg til finalen, ein kamp som enda med norsk tap mot arrangørlandets kvinner. Hansen fekk ikkje plass i det norske finalemannskapet. Eitt år seinare deltok ho i Handball-VM 1997. Også då møttest Danmark og Noreg til finalekamp, og på ny vann Danmark meisterskapspokalen. Hansen skåra eitt finalemål i det som vart hennar 29 og siste opptreden i landslagsdrakt. Til saman skåra ho 46 mål for Noreg.

Sommaren 1998 melde Hansen overgang til Tertnes IL, ein overgang som vekte ein del oppstyr. Allereie etter ein halv sesong gjekk turen vidare til Stabæk IF, då Hansen fekk lite speletid på kantplassen i Tertnes, lagsjefen prioriterte Mia Hundvin på den plassen. Hansen fekk ei sentral rolle i Stabæk-laget, før langvarige skadeplager førte til at ho la opp i 2001.

### Merittar
*EM 1996: Sølvmedalje etter 23–25 mot Danmark
*VM 1997: Sølvmedalje etter 20–33 mot Danmark

## Kjelder
*handball.no
*Bergensavisen 28.1.1999
Agronom

**Agronom** (av gresk ‘åker’ og ‘kunnig’) er ein yrkestittel for personar med landbruksfagleg utdanning. Tittelen kan visa både til ei utdanning og til ei stilling. 

Utdanninga kan vera frå ein jordbruksskule, eller, i Noreg, frå Noregs miljø- og biovitskaplege universitet (NMBU) (tidlegare UMB og *[[Noregs landbrukshøgskule]]*). I resten av Norden blir tittelen agronom brukt berre om kandidatar med høgare landbruksutdanning, dvs. tilsvarande NMBU (sjå sivilagronom).

I Noreg kan «agronom» òg vera ein del av stillingstittelen til tilsette i offentleg landbruksforvalting: *heradagronom*, *fylkesagronom*, *reindriftsagronom* osb.

## Sjå òg

* Landbrukskandidat
* Agroteknikar
* Sivilagronom

## Kjelder

**Denne artikkelen bygger på «[[:nb:Agronom|Agronom]]» frå ,  den 31. mars 2020.*  
 

## Bakgrunnsstoff
*  yrkesskildring av agronom ved Utdanning.no
Agronomi

**Agronomi**, **jordbruksvitskap** eller **landbruksvitskap** er læra om jordbruk, jordkultur og den økonomiske utnyttinga av jorda.

Ein person med høgare landbruksutdanning kan vera ein agronom eller sivilagronom. Ein tidlegare tittel i Noreg var cand.agric. eller landbrukskandidat.

## Kjelder
Kvænangsfjellet

**Kvænangsfjellet** er ein fjellovergang som strekkjer seg frå Oksfjorden i sør til Kvænangsfjorden i nord. Fjellmassivet ligg dels i Kvænangen og dels i Nordreisa. Den einaste vegen mellom Finnmark og resten av landet er E6 over Kvænangsfjellet. Dette er eit vêrhardt område og vegen er ofte stengt på grunn av snøstorm. 

I 2021 starta bygginga av den 3 kilometer lange Kvænangsfjelltunnelen. Den nye vegen skal stå klar i 2024.

## Bakgrunnsstoff

## Kjelder
Heptarkiet

**Heptarkiet** (frå gresk *hepta* (επτα), 'sju' og *arkho* (αρχη), 'å herska') er eit omgrep innan engelsk historie om tida då dagens England var delt inn i sju angelsaksiske kongerike. Perioden byrja etter at angelsaksarane hadde tatt kontroll over området og fram til dei norrøne vikingane byrja ei maktovertaking. Perioden fann stad i tidleg mellomalder frå rundt 500 til rundt 850.

«Heptarkiet» viser til dei sju kongedøma ein tradisjonelt har talt med blant dei angelsaksiske rika som tidleg på 900-talet blei til nasjonen England. Desse er Northumbria, Mercia, East Anglia, Essex, Kent, Sussex og Wessex. Desse rika var til tider samla under ein *[[bretwalda]]*, ein konge som fungerte som overherre over alle rika. Bretwaldaen  si reelle makt utanfor sitt eige kongedøme var likevel svært avgrensa, og det var ikkje ein tittel som blei formelt tildelt eller gjekk i arv, men meir ein heider som viste til at ein konge var dominerande, særleg i militær forstand. Alle kongerika blei til sist samla i kongeriket England.

## Historie

Nemninga har vore i allmenn bruk sidan 1500-talet, men den opphavlege ideen om at det var sju angelsaksiske kongerike er tilskriven den engelske historikaren Henry av Huntingdon på 1100-talet og blei først nytta i verket hans *Historia Anglorum*.

Sjølv om omgrepet framleis er i ein viss bruk, har nyare forsking vist at det omfattar ei sanning med modifikasjonar. Nemninga heptarkiet slår fast at det eksisterte sju kongerike, men talet var vekslande då kongane tevla om overmakt i ulike tider innanfor den konvensjonelle perioden. Dels har ein forstått at nokre av rika hadde ein betydeleg lågare status enn dei andre; dette gjeld særleg Essex og Sussex. På slutten av 500-talet var kongen av Kent ein dominerande herre i sør; på 600-talet var herskarane i Northumbria og Wessex mektige; på 700-talet hadde Mercia oppnådd overherredøme over andre overlevande kongerika, særleg hadde Offa av Mercia ein framherskande posisjon.

Samtidig har ein òg sett at det var kongedøme utanom dei sju som spelte ei betydeleg rolle, slik som Lindsey, Hwicce, Magonsaete, Wihtware (folket på Isle of Wight, Middle Anglia, Hæstingas og Gewisse (forløpar for Wessex). Sjølv så seint som under styra til Edwy og Edgar (955–975), er det mogleg å snakka om skilde kongerike innanfor den angelsaksiske befolkninga. England blei først samla som eit rike etter at Eirik Blodøks blei kasta som konge av Northumbria. Æthelstan var den første kongen av heile England.

I dag blir omgrepet brukt først og fremst som eit enkelt namn til å brka om ein periode i engelsk historie, utan at ein legg noka vekt på om det rommar talet sju eller fleire kongedøme. 

## Kjelder


**Denne artikkelen bygger på «[[:nb:Heptarkiet|Heptarkiet]]» frå ,  den 31. mars 2020.*  
 
## Litteratur
* Stenton, F.M. (1971): *Anglo-Saxon England*, 3. utg., Oxford University Press.
* Campbell, J. et al. (1991): *The Anglo-Saxons*, Harmondsworth: Penguin

## Bakgrunnsstoff
* The Burghal Hidage; Alfred's towns - Wessexs styrkte burher
Eve av Alan Parsons Project

***Eve*** er det fjerde studioalbumet til det britiske rockebandet The Alan Parsons Project, gjeve ut 27. august 1979 på Arista Records. Albumet fokuserte på styrkane og karakteristikkane til kvinna, og problema dei møter i ei verd av menn. Det skulle opphavleg fokusere på «store kvinner i historia», men utvikla seg til eit breiare konsept. Det inneheld fleire songar sett frå synspunktet til ein kvinnehatar. 

*Eve* var det første albumet til The Alan Parsons Project med songaren Chris Rainbow. Opningssinstrumentalen «Lucifer» vart ein stor hitt i Europa, og «Damned If I Do» nådde 28. plassen på Billboard-lista i USA. «Lucifer» var òg kjenningsmelodi til det tyske politiske TV-showet *Monitor*.

## Innhald
Alle songar av Alan Parsons og Eric Woolfson.

## Medverkande
* Andrew Powell – orkesterarrangement, korarrangement, dirigent
* David Paton – bass, solo- og korvokal
* Stuart Elliott – trommer, perkusjon
* Ian Bairnson – elektrisk og akustisk gitar
* Eric Woolfson – klaverinstrument, leiande produsent
* Duncan Mackay – klaverinstrument
* Chris Rainbow – solo- og korvokal
* Lesley Duncan – solovokal
* Clare Torry – solovokal
* Dave Townsend – solovokal
* Lenny Zakatek – solovokal
* The Orchestra of the Munich Chamber Opera care of Eberhard Schoener
** Sandor Farkas – leiar
** Curtis Briggs – koordinator

;Teknisk
* Alan Parsons – produsent, lydteknikar, morsekode (E . V ..._ E .) på «Lucifer»
* Shapiro and Steinberg – fakta
* Hipgnosis - plateomslag

## Salslister

## Salstrofé

## Kjelder

**Denne artikkelen bygger på «[[:en:Eve (album)|Eve (album)]]» frå ,  den 31. mars 2020.* 
*** oppgav desse kjeldene:*
Dave Townsend

**Dave Townsend** () er ein britisk låtskrivar, tekstforfattar og songar. Utanom ein solokarriere varr han òg vokalist for The Alan Parsons Project, og song solovokal på «Don't Let it Show» på albumet, *[[I Robot av Alan Parsons Project|I Robot]]* (1977), og «You Won't Be There» frå *[[Eve av Alan Parsons Project|Eve]]* (1979).

Townsend skreiv songen «Miss You Nights» i 1974 medan kjærasten var bortreist på ferie. Denne vart spelt inn av Cliff Richard i 1975 og Townshend vart nominert til Ivor Novello-prisen i 1977 for «beste Middle of the Road-song» for songen.

Debutalbumet hans, *Making Up the Numbers*, kom ut i september 1978 under namnet *David* Townsend. 

## Kjelder

**Denne artikkelen bygger på «[[:en:Dave Townsend|Dave Townsend]]» frå ,  den 31. mars 2020.* 
*** oppgav desse kjeldene:*

## Bakgrunnsstoff

*
Ellen Thomsen

**Ellen Thomsen** () er ein norsk tidlegare handballspelar som vann sølv med Noregs landslag både i EM 1996 og VM 1997. 

Thomsen deltok frå oktober 1996 til juli 1998 i 28 kampar for Noreg og skåra 27 landslagsmål. Ho var med i troppa til europameisterskapen i Danmark i 1996 og til verdsmeisterskapen 1997 i Tyskland. I begge desse turneringane spelte ho innleiande kampar, men kom ikkje med i dei 12-manns store finalemannskapa, korkje i 1996 eller 1997. Både i EM 1996 og VM 1997 vart det norske tap mot Danmark.

Thomsen var aktiv på Åssiden IF sitt lag på nivå to i seriesystemet til sommaren 1995. Ho melde då overgang til Stabæk IF i toppserien. Her hadde ho ei sentral rolle fram til ho la opp i 2002, grunna ein langvarig kneskade.

### Merittar
*EM 1996: Sølvmedalje etter 23–25 mot Danmark
*VM 1997: Sølvmedalje etter 20–33 mot Danmark

## Kjelder
*handball.no
Songen Dixie

**«Dixie»**, også kjend som **«Dixie's Land»** og **«I Wish I Was in Dixie»**, er ein amerikansk song som skal ha blitt skriven av Daniel Decatur Emmett under den amerikanske borgarkrigen. Songen blei ein slags nasjonalsong for sørstatane, som tidvis blir kalla Dixie. Samstundes var han også populær i nord, og Abraham Lincoln fekk korpset ved Det kvite huset til å framføra han.

Dixie er blitt spelt inn av mange kjende artistar, mellom anna Elvis Presley, og er blitt parodiert av mellom anna Tom Lehrer.

## Kjelder

**Denne artikkelen bygger på «[[:sv:Dixie's Land|Dixie's Land]]» frå , den 1. april 2020.*
Frans I av Frankrike

**Frans I av Frankrike** () var konge av Frankrike frå 1515 til han døydde i 1547. Han var son til hertug Karl av Valois og far til Henrik II.

## Riksstyring
I 1515 tok Frans over trona etter fetteren, kong Ludvig 12. Frans heldt fram den striden om Italia som dei franske kongane førte. Etter Karl V vart tysk-romersk keisar, tapte Frans Milano i 1521. Året etter måtte han rømme frå Italia. Eit forbund av fiendar planla i 1523 ein samordna invasjon i Frankrike; frå nord England, frå aust Tyskland og frå sør Spania. Alle invasjonane vart slått tilbake. På ny kunne Frans føre krigen over på italiensk jord. Ved Pavia i 1525 vart Frans slått, teken til fange og ført til Madrid, der han i januar 1526 avstod Burgund og gav opp suvereniteten over Flandern og Artois, og dessutan sitt krav på Italia. Etter han vart sett fri fekk Frans ei notabelforsamling i Burgund til å nekte han rett til å innfri desse lovnadene. Krigen braut då ut att, og i 1527–28 erobra franskmennene heile Nord-Italia og Napoli. Etter dette gav Karl V opp kravet på Burgund ved freden i Cambrai i 1529. I 1535 tok Frans makta i Savoie og Piemonte, landområde han beheldt ved våpenkvila året etter. Under ein ny krig i 1543–44 kom eit nytt mislukka angrep mot Frankrike, og ved freden i Crespy vart alt som før.

### Innanriks
Innanrikspolitisk styrkte Frans kongemakta. Presteskapet vart underordna kongen, og generalstendane vart ikkje kalla inn. Frans var avventande overfor protestantane, seinare rådde dei katolske rådgjevarane han til den store forfølginga av valdenserane i 1545. Og året etter vart ei rekke protestantar brent.

Frans var mykje interessert i litteratur og kunst. Både franske og italienske målarar, mellom dei Leonardo da Vinci, vart knytta til det nye og praktfulle slottet Louvre, så vel som Fontainebleau og Chambord. Både dikting og vitskap fekk vern i hans styringstid. Han tok såleis initiativet til at Collège de France vart oppretta i 1530.

Frans var ein lettliva og praktsjuk kar. Han forma det franske hofflivet, ein veremåte som seinare alle europeiske kongehus tok til mønster. Han innførte også metresse-systemet.

Frans I vart gravlagd i Reims.

## Kjelder
*Store norske leksikon
The Turn of a Friendly Card

***The Turn of a Friendly Card*** er det femte studioalbumet til det britiske rockebandet The Alan Parsons Project, gjeve ut i 1980 på Arista Records. Tittelsporet, på side to av LP-plata, er ein 16 minuttar lang suite på fem spor, som kvar har sin eigen undertittel. *The Turn of a Friendly Card* inneheld hittane «Games People Play» og «Time». Sistnemnde var første gongen Eric Woolfson song solovokal på ei Project-plate.

## Innhald
Alle songar av Alan Parsons og Eric Woolfson.

## Medverkande
*Stuart Elliott – trommer, perkusjon
*David Paton – bassgitar
*Ian Bairnson – elektrisk, akustisk og klassisk gitar; pedalsteelgitar på «Time»
*Eric Woolfson – piano, cembalo, solovokal
*Alan Parsons – projectron på «Games People Play», plystring og knipsing på «The Gold Bug», clavinet på «The Gold Bug» og «The Ace of Swords», cembalo på «The Ace of Swords», ekstra vokal på «Time»
*Chris Rainbow – solo- og korvokal
*Elmer Gantry – solovokal
*Lenny Zakatek – solo- og korvokal
*The Philharmonia Orchestra, arrangert og dirigert av Andrew Powell

Produsent og lydteknikar: Alan Parsons
Leiande produsent: Eric Woolfson
Mastering: Chris Blair
Plateomslag: Lol Creme and Kevin Godley

## Salslister

## Salstrofé og salstal

!scope="row"|Verda
|-
|2&nbsp;000&nbsp;,000+ 
|-

## Kjelder

**Denne artikkelen bygger på «[[:en:The Turn of a Friendly Card|The Turn of a Friendly Card]]» frå ,  den 1. april 2020.* 
*** oppgav desse kjeldene:*
National Public Radio

**National Public Radio** (**NPR**) er eit amerikansk medieføretak som blir drive utan forteneste, basert på private og offentlege donasjonar. Organisasjonen er ei medlemskapsbedrift og fungerer som eit syndikat for offentlege radiostasjonar i USA. NPR vart oppretta i 1970 etter at lova om offentleg kringkasting (*Public Broadcasting Act of 1967*) vart vedtatt i 1967. Lova vart underteikna av president Lyndon B. Johnson, noko som oppretta *Corporation for Public Broadcasting* og også førte til skipinga av *Public Broadcasting Service*. Nettverket vart stifta i 1970 med 30 tilsette og 90 offentlege radiostasjonar som medlemmer.

På same sett som dei offentlege radionettverka American Public Media og Public Radio International produserer og distribuerer NPR nyheits- og kulturprogram. Medlemsstasjonane er ikkje påkravde å senda alle desse programma og dei fleste offentlege radiostasjonar kringkastar program frå alle dei tre nettverka. NPR har to nyheitssendingar som flaggskips-program  &ndash; *Morning Edition* og ettermiddagsvarianten *All Things Considered* &ndash; begge blir sende av nesten alle NPR-medlemmer og var i 2002 dei 2. og 3. mest populære radioprogramma i USA. I ei undersøking gjort av Harris i 2005 kom NPR ut som den mest truverdige nyheitskjelda i USA.

## Kjelder

**Denne artikkelen bygger på «[[:nb:National Public Radio|National Public Radio]]» frå ,  den 1. april 2020.*
Games People Play av The Alan Parsons Project

«**Games People Play**» er ein song av The Alan Parsons Project frå 1987. Han kom ut på albumet *[[The Turn of a Friendly Card]]* og var sungen av Lenny Zakatek. Songen vart gjeven ut på singel og nådde i mars 1981 16. plassen på ''Billboard'' Hot 100-lista og 18. plassen på *[[magasinet Cashbox|Cash Box]]*-lista, begge i USA. 

Singelversjonen av songen er redigert to stader, ein gong under den instrumentale delen før gitarsoloen, og ein annan som kortar ned sjølve soloen. Han går òg hakket kjappare enn originalen. 

Songen vart nytta i videospelet *[[Grand Theft Auto: Vice City Stories]]* som ein del av radiostasjonen Flash FM.

## Salslister

## Kjelder

**Denne artikkelen bygger på «[[:en:Games People Play (The Alan Parsons Project song)|Games People Play (The Alan Parsons Project song)]]» frå ,  den 1. april 2020.* 
*** oppgav desse kjeldene:*
Time av Alan Parsons Project

«**Time**» er ein song av The Alan Parsons Project frå 1980 på albumet *[[The Turn of a Friendly Card]]*. I 1981 vart songen gjeven ut på singel og nådde 15. plassen på ''Billboard'' Hot 100 i USA. Singelen nådde òg 10. plassen på Adult Contemporary-lista der, og 14. plassen på *[[magasinet Cashbox|Cash Box]]*-lista. Det vart dermed ein av dei mest suksessrike singlane deira.  *Cash Box* rangerte songen som den 94. største hitten i 1981. I Canada nådde singelen 30. plassen.

Det var den første songen og singelen til Alan Parsons Project med Eric Woolfson som solovokalist, og ein av få songar av gruppa der ein kan høyre røysta til Alan Parsons.

## Salslister

## Kjelder

**Denne artikkelen bygger på «[[:en:Time (The Alan Parsons Project song)|Time (The Alan Parsons Project song)]]» frå ,  den 1. april 2020.* 
*** oppgav desse kjeldene:*
Elmer Gantry's Velvet Opera

**Elmer Gantry's Velvet Opera**, stundom kalla «Velvet Opera», var eit britisk rockeband som var aktivt i slutten av 1960-åra. Medlemmar i bandet vart seinare del av banda The Strawbs, Hudson Ford og Stretch.

Bandet bestod av Richard Hudson på trommer, John Ford på bass, Colin Forster på sologitar, Jimmy Horrocks (Horovitz) på orgel pg fløyte (som forlet bandet tidleg i bandhistoria), og Dave Terry på vokal og munnspel. I starten kalla dei seg berre Velvet Opera, men fekk det fulle namnet sitt då Terry byrja å gå med kappe og prestehatt slik karakteren i filmutgåva av Sinclair Lewis-romanen *[[Elmer Gantry]]* hadde.

## Medlemmarr
*Richard Hudson – vokal, trommer, sitar (1967-1970)
*John Ford – vokal, bassgitar (1967-1970)
* Dave Terry aka «Elmer Gantry» – vokal, gitar, munnspel (1967-1968)
*Colin Forster - sologitar (1967-1968, 1969-1971)
*Jimmy Horrocks (Horovitz) – orgel, tverrrfløyte (1967)
*Paul Brett – gitar (1968)
*Johnny Joyce – vokal, gitar (1969-1970; død 2004)
*Colin Bass - bassgitar (1970-1971)
*Dave MacTavish - vokal (1971)
*Mike Fincher - trommer (1971)

## Diskografi
### Album
**Elmer Gantry's Velvet Opera* - Direction S8-63300 (1968)
**Ride a Hustler's Dream* (1969)

### Singlar
*«Flames»/«Salisbury Plain»
*«Mary Jane»/«Dreamy»
*«Volcano»/«A Quick B»
*«Anna Dance Square»/«Don't You Realise»
*«Black Jack Davy»/«Statesboro Blues»
*«She Keeps Giving Me These Feelings»/«There's a Hole In My Pocket»

## Kjelder

**Denne artikkelen bygger på «[[:en:Elmer Gantry&#39;s Velvet Opera|Elmer Gantry&#39;s Velvet Opera]]» frå ,  den 1. april 2020.* 
*** oppgav desse kjeldene:*
Philharmonia Orchestra

**Philharmonia Orchestra** er eit britisk symfoniorkester basert i London. Det vart skipa i 1945 av Walter Legge, ein klassisk musikkprodusent for EMI. Blant dirigentane som arbeidde med orkesteret i dei tidlege åra finn ein Richard Strauss, Wilhelm Furtwängler og Arturo Toscanini. Herbert von Karajan, som aldri formelt var hovuddirigent her, var nært knytt til orkesteret i 1940-åra og tidleg i 1950-åra. Philharmonia vart kjend som eit av dei beste av dei fem symfoniorkestera i London i dei første to tiåra. 

## Kjelder

**Denne artikkelen bygger på «[[:en:Philharmonia Orchestra|Philharmonia Orchestra]]» frå ,  den 1. april 2020.* 
*** oppgav desse kjeldene:*

## Bakgrunnsstoff
*Philharmonia Orchestra offisiell nettstad
Nonett

**Nonett** (frå av latin *nonus*, ‘niande’) er ein musikalsk komposisjon for ni songstemmer eller musikkinstrument. Det kan også visa til eit ensemble som omfattar ni musikarar.

Nokre døme på vokale notettar er finalen i 1. akt av *[[Tryllefløyta]]*. Det er skrive nonettar for stryke- og blåseinstrument av Louis Spohr, Josef Gabriel Rheinberger og Charles Villiers Stanford.

## Kjelder

**Denne artikkelen bygger på «[[:sv:Nonett|Nonett]]» frå ,  den 1. april 2020.* 
*** oppgav desse kjeldene:* &nbsp;
***
Fashoda-striden

**Fashoda-striden** var ein fransk-britisk konflikt i Afrika som tok til i 1898. Etter madhistoppreisten trengde britiske troppestyrkar under leiing av Herbert Kitchener på denne tida sørover for å ta Sudan attende. På same tid kom ein fransk styrke under leiing av Jean-Baptiste Marchand austover frå dei franske områda i vest. I 1898 møtte dei to styrkane kvarandre ved Fashoda (no Kodok). I tida som fylgde kom det til ei farleg krise mellom dei to stormaktene, men til slutt vart konflikten løyst slik at ein i 1899 vart samde om at Storbritannia skulle rå over Aust-Afrika og Nilvassdraget, medan Frankrike skulle rå over Vest-Afrika og Kongovassdraget. Denne avtalen var ein viktig føresetnad for den fransk-britiske venskapen i dei neste tiåra. 

I dag blir nemninga Fashoda-kompleks eller Fashoda-symptom nytta om ein ambisiøs eller ovmodig fransk politikk på det afrikanske kontinentet.

## Kjelder
*Helland, A. H. (1952). Fashoda-striden. I  *Norsk allkunnebok. IV. bandet* (s. 219). Oslo: Fonna Forlag.

## Fotnotar
Nonnette

**Nonnette** er ei lita fransk krydderkake laga med appelsinmarmelade og honning.

Kaka er kjend som ein spesialitet frå Dijon og Bourgogne, mellom anna hjå Dijon-bakeriet Mulot & Petitjean frå  1796. Ho er også kjend frå  Champagne-Ardenne, særleg i område rundt Reims, i Baccarat i Lorraine, rundt Lyon og noko lenger sør.

I mellomalderen blei slike kaker laga av nonner, noko som er opphavet til namnet. Kakene blei ofte selde til reisande på diligencar og seinare med tog på 1800-talet.

## Kjelder

**Denne artikkelen bygger på «[[:fr:Nonnette|Nonnette]]» frå ,  den 2. april 2020.* 
*** oppgav desse kjeldene:* &nbsp;
*** Annie Perrier-Robert, « Nonnette », i *Dictionnaire de la gourmandise*, Robert Laffont, coll. Bouquins, Paris, 2012
NM i skiskyting 2014

**Noregsmeisterskapen i skiskyting 2014**, den 56. i rekka, vart avvikla på Voss i Hordaland frå onsdag 26.  til sundag 30. mars 2014.

## Menn
### 10 km





### 15 km fellesstart





### 20 km





### 4 x 7,5 km stafett





## Kvinner
### 7,5 km





### 12,5 km fellesstart





### 15 km





### 3 x 6 km stafett





## Kjelder
*Dagsavisen 29.3.2014
*Dagsavisen 29.3.2014
Carl Gustav Jung

**Carl Gustav Jung** () var ein sveitsisk psykiater, fødd i Kesswil. Han var opphavsmann til den djuppsykologiske retninga analytisk psykologi. Han er særleg kjend for å ha å innført omgrepa det kollektivt ubevisste og arketypar i psykologien.

## Kjelder
*Store norske leksikon
Salong

**Salong** kan visa til:

* Rommet salong, ein type rom i ein bygning
* Salong på skip
* Teatersalong, publikumsområdet i eit teater
* Litterær salong, ei kulturell møteform
* Salongmusikk eller eit ensemble for slik musisering
* Salongrifle eller salongpistol, finkalibra våpen (ofte i kaliber .22 lr).
*Parissalongen, ei årleg kunstutstilling i Paris
*Salon des Refusés, ei anna kunstutstilling i Paris
Eye in the Sky

***Eye in the Sky*** er det sjette studioalbumet til det engelske rockebandet The Alan Parsons Project, gjeve ut i juni 1982 på Arista Records. I 1983 vart albumet nominert til Grammyprisen for beste lydteknikar. 

## Oversyn
Songane på dette albumet har mange forskjellige stilar, frå funky til lyriske og tungt orkestrerte. Omslaget vart laga av Hipgnosis og er grønt med eit bilete av Horusauget. Det vert ofte oppført som det bestseljande albumet til The Alan Parsons Project og det vart den siste platinaplata dei fekk i USA.

Songarar på albumet er Eric Woolfson, David Paton, Chris Rainbow, Lenny Zakatek, Elmer Gantry og Colin Blunstone.

*Eye in the Sky* inneheld den største hitten til the Project, tittelsporet med solovokal av Eric Woolfson. Sjølve albumet vart òg ein stor hit og nådde topp 10 i mange land, og somme stader gjekk det heilt til topps.

*Eye in the Sky* er det første av tre album dei spelte inn med analogt utstyr og miksa direkte til ein digital master.

Albumet opnar med de instrumentale «Sirius», som i Nord-Amerika har blitt knytt til idrett i mange samanhengar. Han er kanskje nærast knytt til Chicago Bulls som brukte musikken då dei entra banen i 1990-åra. «Sirius» glir rett over i «Eye in the Sky». 

1. desember 2017 kom det ut ei 35-årsjubileumsutgåve av albumet i ein plateboks. Alan Parsons fekk hjelp av Dave Donnelly og PJ Olsson og laga ein kringlydversjon av albumet. For dette vann dei Grammyprisen for «Best Immersive Audio Album» i 2019.

## Innhald

## Medverkande
*Chris Rainbow: solovokal (spor 4)
*Lenny Zakatek: solovokal (spor 6 & 9)
*Elmer Gantry: solovokal (spor 7)
*Eric Woolfson: klaverinstrument, solovokal (spor 2, 5, 12 & 14)
*Colin Blunstone: solovokal (spor 10)
*The English Chorale: korvokal
*Alan Parsons: klaverinstrument, Fairlight programmering, vokal
*David Paton: akustisk, elektrisk & bassgitar, solovokal (spor 3)
*Ian Bairnson: akustisk & elektrisk gitar
*Mel Collins: saksofon
*Stuart Elliott: trommer, perkusjon

## Salslister

## Salstrofé og salstal

## Kjelder

**Denne artikkelen bygger på «[[:en:Eye in the Sky|Eye in the Sky]]» frå ,  den 2. april 2020.* 
*** oppgav desse kjeldene:*
Old and Wise

«**Old and Wise**» er ein song frå 1982 av The Alan Parsons Project frå albumet deira ''Eye in the Sky''. Teksten omhandlar ein gammal person som ser attende på livet sitt og forstår at han kunne aldri forstå andre folk.

Songen nådde 21. plassen på den amerikanske *Billboard* AC-lista tidleg i 1983 og 74. plassen på lista i  Storbritannia. Det var den første singelen deira som gjekk inn på singellista i heimlandet.

## Solovokal
«Old and Wise» vart sungen av den tidlegare Zombies-vokalisten Colin Blunstone. Blunstone song på fleire album med Alan Parsons Project, men «Old and Wise» var den einaste singelen med Blunstone som vart ein hit. han spelte seinarer inn songen for eit av sine eigne album.

## Sampling
*Kendrick Lamar sampla «Old and Wise» på «Keisha's Song (Her Pain)» på albumet *[[Section.80]]*.
*B.o.B sampla «Old and Wise» på «Campaign» frå *Fuck Em We Ball*.
*Pryda sampla vokal frå «Old and Wise» på songen «Shadows» påpalbumet hans *Eric Prydz Presents Pryda*.
*Fat Jon samla songen på «Everywhere» på *[[Lightweight Heavy]]*.
*Styles P sampla songen på «Shadows» i 2010 på albumet *[[The Green Ghost Project]]*.
*Daft Punk sampla eit lite vokalklipp for singelen deira «Face to Face» i 2001 på albumet *[[Discovery av Daft Punk|Discovery]]*.

## Kjelder

**Denne artikkelen bygger på «[[:en:Old and Wise|Old and Wise]]» frå ,  den 2. april 2020.* 
*** oppgav desse kjeldene:*
Sitala

**Sitala**, **Shitala** eller **Sheetala** (Śītalā) er ei gudinne i hinduismen som blir dyrka på landsbynivå fleire stader i India. Namnet tyder 'den kjølege' eller 'den avkjølande'. Framtoninga til Sitala er ei kvinne i skarlaksraudt som rir på eit esel og held ein kost, ein drøfting og ei krukke. Ho er ugift, mektig og trugande. 

Ein tilber Sitala for å få velstand, helse og grøderikdom. Ho er ei lokal vernegudinne som også har ein dobbelnatur. Om ein ikkje dyrkar henne rett kan ein risikera å råkast av sjukdom og ulukke. Samtidig som ein ber til henne fryktar ein også nærværet hennar, ettersom det er knytt til lange tørkeperiodar, dårlege avlingar, sjukdom og svolt. Ho kan feia gjennom landsbygda saman med feberdemonen Djvarāsura.

Sitala er særleg ei sjukdomsgudinne knytt til byllesjukdommar, og namnet kan også tyda 'koppar'. Gudinna skal ha makt over sjukdommen, slik at når nokon blir sjuke er det ho som har besett dei. Ved å dyrka henne vernar ein seg mot sjukdommen. Etter at koppar blei utrydda på 1970-talet har ho også vore assosiert med AIDS. Etter epidemiar har det vore vanleg å tilbe Sitala og skriva dikt til henne.

Ein kan oppfatta Sitala som ei form for Devi (morgudinna) og tilbe henne på same måte. Ein kan også tilbe henne med blodoffer eller liknande. Under epidemiar og svoltperiodar av har ein forsøkt å blidgjera Sitala gjennom lovprisingar, og det finst døme på slike att frå 1600-talet. Ved podja (tilbeding) av Sitala førestiller ein seg gudinna som nærværande i ei krukke med mjølk, vatn og ghi. Krukka blir pynta med blad og toppa med ei kokosnøtt.

Sitala blir særleg dyrka i Bengal. Tilsvarande gudinner i Sør-India er Mariamman og Jyestha. 

## Kjelder


**Denne artikkelen bygger på «[[:sv:Shitala|Shitala]]» frå ,  den 2. april 2020.* 
*** oppgav desse kjeldene:* 
*** Knut A. Jacobsen, *Hinduismen. Historia, tradition, mångfald.* Stockholm, 2004.
*** Eva Hellman, *Hinduiska gudinnor och kvinnor – en introduktion.* 1998.
Smittevern

**Smittevern** er tiltak som bidreg til å hindre spreiing av infeksjonssjukdommar i ei befolkning. Smittevern kan gjelda individ, grupper eller miljø. Det internasjonale helsereglementet (IHR) er eit internasjonalt regelverk for smittevern som blir halde ved like av Verdas helseorganisasjon (WHO). Statar og mindre område kan handheva eigne reglar for smittevern, som Smittevernloven i Noreg.

## Sjå òg
* Karantene
* Smitte
* Smittevern i artikkelen om hygiene
* Vaksine
## Kjelder
Silje Bolset

**Silje Elin Bolset** () er ein norsk tidlegare handballspelar frå Stord som vann EM-sølv med Noregs landslag i 1996. I tida frå juli 1996 til mars 1997 deltok ho i 16 landskampar og skåra 17 mål. 

Bolset spelte frå ung alder på Stord Idrettslag sitt handballag, lengste tida på nivå to i seriesystemet. Ho var venstre rykkromspelar og storskårar for Stord fram til 1996. Dei neste tre sesongane gjorde ho teneste i Byåsen IL, eit av absolutte topplaga i norsk handball den tida. Sommaren 1996 fekk ho plass i den norske troppa til Sommar-OL 1996 i Atlanta i USA, der Noreg enda på fjerdeplass. I desember same året deltok ho i Handball-EM 1996 i Danmark, ein meisterskap som enda med at arrangørlandet vann over Noreg i finalen. Bolset fekk ikkje plass i dei 12 mann store finalemannskapa, korkje i bronsefinalen mot Ungarn i Atlanta eller i EM-finalen i Herning. Frå 1999 til 2003 hadde Bolset ein sentral posisjon i Sola HK sitt toppserielag. Plaga av skadar la ho opp 28 år gammal.

### Merittar
*OL 1996: Nr 4 etter 18–20 mot Ungarn
*EM 1996: Sølvmedalje etter 23–25 mot Danmark

Bolset bur i Sandnes kommune.

## Kjelder
*handball.no
James Fenimore Cooper

**James Fenimore Cooper** () var ein USA-amerikansk forfattar som i ein lang rekke romanar og reiseskildringar nådde eit stort publikum i heimlandet, så vel som over store delar av Europa. Hans meste kjende roman, *Den siste mohikaner* frå 1826, kom ut i Noreg så tidleg som 1831 og har sidan kome i fleire nye omsetjingar og utgjevingar. Trebandsverket *Lærstrømpe* skapte den ikoniske nordamerikanske stigfinnaren, ein figur som har vorte reprodusert i tallause western-romanar. På nynorsk har kome ut *Veghittaren* i 1907, omsett av Idar Handagard, medan Johs. Bruheim og Norsk Barneblads Forlag stod bak *Hjorteveidar* og *Stigfinnaren*, begge utkom på 1950-talet. Copper var sjømann i ungdomen, og fleire av romanane skildrar livet ombord i seglskuter.

## Kjelder

**Denne artikkelen bygger på «[[:en:James Fenimore Cooper|James Fenimore Cooper]]» frå ,  den 3. april 2020.*
Ammonia Avenue

***Ammonia Avenue*** er det sjuande studioalbumet av det britiske rockebandet The Alan Parsons Project, utgjeve av 7. februar 1984 av Arista Records. Phil Spector-aktige «Don't Answer Me» var den første singelen frå albumet, og nådde topp 15 på den amerikanske ''Billboard'' Hot 100 og Mainstream Rock Tracks-lista, i tillegg til fjerdeplassen på Adult Contemporary-lista. Singelen nådde òg topp 20 i mange andre land og var den siste store hitten til The Alan Parsons Project. «Prime Time» vart den neste singelen, men denne nådde berre 34. plassen i USA. «Since The Last Goodbye» vart ein mindre hitt.

*Ammonia Avenue* var eit av dei bestseljande albuma deira og selde til gullplate i USA og nådde topp 10 på albumlistene i mange land.

## Bakgrunn og utgjeving
Tittelen på albumet var inspirert av då Eric Woolfson vitja Imperial Chemical Industries (ICI) i Billingham i England, der det første han såg var ein veg med milevis med røyr, men ingen folk, ingen tre og eit skilt der det stod 'Ammonia Avenue'. Albumet fokuserer på mogelege misforståingar innan industriell, vitskapleg utvikling frå eit offentleg perspektiv og mangel på forståing av offentlegheita frå eit vitskapleg perspektiv.  Albumet var det andre av tre bandet spelte inn med analogt utstyr men miksa direkte på eit digitalt masterlydband. 

«You Don't Believe» var alt gjeve ut både som singel og som ein ny song i 1983 på *[[The Best of The Alan Parsons Project (1983)|The Best of The Alan Parsons Project]]*.

*Ammonia Avenue* vart ommastra og gjeve ut på ny i 2008 med bonusspor.

### Marknadsføring
Det vart laga musikkvideoar for «Don't Answer Me» og «Prime Time» i 1984, for sistnemnde med kunst og animasjon av MW Kaluta. Den sistnemnde videoen var inspirert av John Collier-soga «Evening Primrose» og består av to mannekengar, ein kvinneleg og ein mannleg, som kjem til liv og forelskar seg i kvarandre. Kring halvvegs uti videoen kan ein sjå gateskiltet med «Ammonia Ave.».

## Innhald
Alle songar skrivne og komponerte av Alan Parsons og Eric Woolfson.

## Medverkande
* Ian Bairnson – elektrisk og akustisk gitar
* Colin Blunstone – vokal
* Mel Collins – saksofon
* Stuart Elliott – perkusjon, trommer
* Alan Parsons – Fairlight-programmerring
* David Paton – bass
* Andrew Powell - orkesterarrangement og dirigent
* Chris Rainbow – vokal
* Eric Woolfson – alle klaverinstrument, vokal
* Lenny Zakatek – vokal
* Christopher Warren-Green - leiar for The Philharmonia Orchestra
* Storm Thorgerson - design

## Salslister

## Salstrofé

## Kjelder

**Denne artikkelen bygger på «[[:en:Ammonia Avenue|Ammonia Avenue]]» frå ,  den 3. april 2020.* 
*** oppgav desse kjeldene:*
Songen Eye in the Sky

«**Eye in the Sky**» er ein song frå 1982 av det britiske rockebandet The Alan Parsons Project frå albumet ''Eye in the Sky''. Songen vart gjeven ut på singel og nådde tredjeplassen på den amerikanske Billboard-lista i oktober 1982 Songen gjekk til topps i Canada og Spania og nådde sjetteplassen i New Zealand. Dette vart dermed den største hitten deira. 

I 2019 spelte Alan Parsons inn ein versjon på katalansk av songen, kalla «Seré els teus ulls al camí», for ei TV-sending til støtte for uhelbredelege sjukdommar.

## Medverkande
* Alan Parsons – Fairlight CMI, produsent, lydteknikar
* Eric Woolfson – Wurlitzer elektrisk piano, vokal
* Ian Bairnson – akustisk og elektrisk gitar
* David Paton – bass
* Stuart Elliott – trommer
* Chris Rainbow – korvokal

## Salslister

### Vekeslister

### Årslister

## Salstrofé

## Kjelder

**Denne artikkelen bygger på «[[:en:Eye in the Sky (song)|Eye in the Sky (song)]]» frå ,  den 2. april 2020.* 
*** oppgav desse kjeldene:*

## Bakgrunnsstoff
* Songfacts - Eye in the Sky by The Alan Parsons Project